IMISLab/GreekWikipedia huggingface dataset:
Περιφέρεια Σιουνίκ

Το Σιουνίκ είναι η νοτιότερη περιφέρεια της Αρμενίας. Συνορεύει με την περιφέρεια Βαγιότς Ντζορ στα βόρεια, με τον θύλακα του Αζερμπαϊτζάν Ναχιτσεβάν στα δυτικά, με το Αζερμπαϊτζάν στα ανατολικά και με το Ιράν στα νότια. Η πρωτεύουσα και μεγαλύτερη πόλη της είναι το Καπάν. Η Εθνική Στατιστική Υπηρεσία της Δημοκρατίας της Αρμενίας (ARMSTAT), ανέφερε ότι στην απογραφή του 2011 ο πληθυσμός της περιφέρειας κυμαινόταν στους 141.771 κατοίκους, από 152.684 που ήταν στην απογραφή του 2001.

 Το Σιουνίκ ήταν μία από τις 15 επαρχίες του Βασιλείου της Αρμενίας. Σε διάφορες περιόδους, η σημερινή περιοχή του Σιουνίκ ήταν και γνωστή με διαφορετικά ονόματα όπως Σούνια, Σισάκαν και Ζανγκζούρ (ή Ζανγκαντζόρ). Ωστόσο, το σημερινό όνομα της περιφέρειας προέρχεται από την αρχαία Αρμενική δυναστεία της Σιουνία που ήταν οι κυβερνώνετες (Nakharar) της ιστορικής επαρχίας του Σιουνίκ από τον 1ο αιώνα. Το όνομα της περιφέρειας στα Αρμενικά γράφεται ως Սիւնիք. Το Σιουνίκ βρίσκεται μεταξύ της Αυτόνομης Δημοκρατίας του Ναχιτσεβάν του Αζερμπαϊτζάν στα δυτικά, της περιοχής Λατσίν (εκτός από τον Διάδρομο του Λατσίν που βρίσκεται υπό την επίβλεψη ρωσικών ειρηνευτικών δυνάμεων σύμφωνα με την συμφωνία κατάπαυσης του πυρός του Ναγκόρνο-Καραμπάχ που υπογράφτηκε το 2020) και, των περιοχών Κουμπαντλί και Ζανγκιλάν του Αζερμπαϊτζάν, στα ανατολικά. Μεταξύ του 1992 και 2020 συνόρευε στα ανατολικά με την Επαρχία Κασατάγ του Αρτσάχ. Η περιφέρεια του Βαγιότς Ντζορ της Αρμενίας, αποτελεί τα βόρεια σύνορά της ενώ, ο ποταμός Αράς στα νότια, χωρίζει το Σιουνίκ από το Ιράν. Το Σιουνίκ έχει συνολική έκταση 4.506 km² που αποτελεί το 15% της συνολικής έκτασης της Αρμενίας, καθιστώντας την έτσι την δεύτερη μεγαλύτερη περιφέρεια στην Αρμενία ως προς την συνολική έκταση, μετά την Γκεγαρκουνίκ. Ιστορικά, το έδαφος που καταλαμβάνει σήμερα η περιφέρεια αποτελεί το μεγαλύτερο μέρος της ιστορικής επαρχίας του Σιουνίκ της Αρχαίας Αρμενίας. Το Σιουνίκ είναι ορεινή περιοχή, καλυμμένη κυρίως με πυκνά καταπράσινα δάση. Τα βουνά του Ζανγκζούρ καταλαμβάνουν τα περισσότερα εδάφη της περιφέρειας του Σιουνίκ. Το όρος Καπουτζούγκ και Γκαζανασάρ με ύψος 3.905 και 3.829 μέτρα αντίστοιχα, είναι οι υψηλότερες κορυφές της περιφέρειας. Σύμφωνα με την απογραφή του 2011, το Σιουνίκ έχει πληθυσμό των 141.771 κατοίκων (69.836 άντρες και 71.935 γυναίκες), αποτελώντας περίπου το 4,7% του συνολικού πληθυσμού της Αρμενίας. Ο αστικός πληθυσμός είναι 95.170 κάτοικοι (67,13%) και ο αγροτικός 46.601 (32,87%). Η περιφέρεια έχει 7 αστικές και 102 αγροτικές κοινότητες. Η μεγαλύτερη αστική κοινότητα είναι το Καπάν το οποίο αποτελεί και πρωτεύουσα της περιφέρειας, με πληθυσμό 43.190 κατοίκους. Άλλα αστικά κέντρα είναι τα Γκορίς, Σισιάν, Κατζαράν, Μεγρί, Αγκαράκ και Νταστακέρτ. Με πληθυσμό 2.661 κατοίκους, το χωριό Σινουχάιρ αποτελεί τον μεγαλύτερο αγροτικό δήμο της περιφέρειας. Η περιφέρεια του Σιουνίκ κατοικείται σχεδόν εξ' ολοκλήρου από Αρμένιους που ανήκουν στην Αρμενική Αποστολική Εκκλησία. Το ρυθμιστικό όργανο της εκκλησίας είναι η Επισκοπή του Σιουνίκ με επικεφαλής την δεδομένη στιγμή τον πρεσβύτερο Ζαβέν Γιαζιτσιάν. Ο καθεδρικός ναός του Αγίου Γρηγορίου στην Γκορίς είναι η έδρα της επισκοπής.
Ζώνες ώρας στην Αυστραλία

Η Αυστραλία έχει 3 κύριες ζώνες ώρας, την Ώρα Δυτικής Αυστραλίας (AWST, UTC+08:00), την Ώρα Κεντρικής Αυστραλίας (ACST, UTC+09:30), και την Ώρα Ανατολικής Αυστραλίας (AEST, UTC+10:00). Είναι αναγνωρισμένες από τις κυβερνήσεις των πολιτειών της χώρας, ενώ μερικές από αυτές χρησιμοποιούν την θερινή ώρα (DST). Στην Αυστραλία υπάρχουν διαφορετικές ζώνες ώρας. Η θερινή ώρα χρησιμοποιείται στην Νότια Αυστραλία, στην Νέα Νότια Ουαλία, στην Βικτώρια, στην Τασμανία και στην Επικράτεια Αυστραλιανής Πρωτεύουσας. Δεν χρησιμοποιείται στην Δυτική Αυστραλία, στο Κουίνσλαντ και στην Βόρεια Επικράτεια.

 Δυτική Ώρα (WST) – UTC+08:00 Δυτική Αυστραλία – Πράξη Σταθερής Ώρας 2005Κεντρική Ώρα (ACST) - UTC+09:30 Νότια Αυστραλία – Πράξη Θερινής Ώρας 1971 Βόρεια Επικράτεια – Νόμος Σταθερής Ώρας 2005Κουίνσλαντ – Νόμος Σταθερής Ώρας 1894 Νέα Νότια Ουαλία – Νόμος Σταθερής Ώρας 1987 No 149 Επικράτεια Αυστραλιανής Πρωτεύουσας – Νόμος Σταθερής Ώρας και Θερινής Ώρας 1972 Βικτώρια – Νόμος θερινής ώρας 1972 Τασμανία – Νόμος Σταθερής Ώρας 1895 και ο Νόμος Θερινής Ώρας 2007 Η επιλογή για την χρήση θερινής ώρας είναι επιλογή των πολιτειακών κυβερνήσεων. Οι ζώνες με θερινή ώρα είναι οι ακόλουθες: Θερινή Ώρα Κεντρικής Αυστραλίας (CDT ή ACDT) – UTC+10:30, Νότια Αυστραλία Θερινή Ώρα Ανατολικής Αυστραλίας (EDT ή AEDT) – UTC+11, Νέα Νότια Ουαλία, ΕΑΠ, Βικτώρια και Τασμανία. Η πόλη του Μπρόκεν Χιλ βρίσκεται στη δυτικότερη περιοχή της Νέας Νότιας Ουαλίας. Δεν χρησιμοποιεί την AEST, όπως η υπόλοιπη περιφέρεια, αλλά την ώρα Κεντρικής Αυστραλίας (+9:30), ζώνη ώρας στην Νότια Αυστραλία και την Βόρεια Επικράτεια. Η σταθερή ώρα υιοθετήθηκε όταν το Μπρόκεν Χιλ συνδεόταν με την Αδελαΐδα, όχι με το Σίδνεϊ. Η Νήσος Λορντ Χάου, τμήμα της Νέας Νότιας Ουαλίας, βρίσκεται 600 χιλιόμετρα ανατολικά της αυστραλιανής ενδοχώρας, αλλά χρησιμοποιεί την ζώνη ώρας UTC+10:30, μισή ώρα μπροστά από την Νέα Νότια Ουαλία, αλλά το καλοκαίρι έχει την ίδια ώρα με την Νέα Νότια Ουαλία. Στην Δυτική Αυστραλία υπάρχει μια ζώνη ενδιάμεσα στην Δυτική και Κεντρική Ώρα (+8:45 χωρίς θερινή ώρα), γνωστή ως Κεντροδυτική Ώρα, χρησιμοποιείται στην νοτιοανατολική Δυτική Αυστραλία και ένα τροχόσπιτο στην Νότια Αυστραλία. Οι πόλεις ανατολικά της Καϊγκούνα (Ιούκλα, Μαντούρα, Μουντραμπίλλα και Συνοριακό Χωριό, στα σύνορα της Δυτικής Αυστραλίας), χρησιμοποιούν την ζώνη ACWST αντί για την ώρα δυτικής Αυστραλίας. Δεν άλλαξε όταν η Νότια Αυστραλία πήγε στην θερινή ώρα. Στη δοκιμή θερινής ώρας στην Νότια Αυστραλία, χρησιμοποιήθηκε η θερινή ώρα. Δεν είναι επίσημα αναγνωρισμένη. Ακολουθεί ένας κατάλογος των χρονικών ζωνών που χρησιμοποιούνται στις εξωτερικές επικράτειες της Αυστραλίας:
Speed King

Το Speed King είναι τραγούδι του χαρντ ροκ συγκροτήματος Deep Purple, το οποίο κυκλοφόρησε με το δίσκο "Deep Purple in Rock" στις 3 Ιουνίου του 1970. Το τραγούδι αυτό έχει γρήγορο ρυθμό και μεγάλη ένταση, χαρακτηριστικό των τραγουδιών που άνοιγαν τους στούντιο δίσκους του συγκροτήματος κατά τη δεκαετία του '70.

 Το τραγούδι ξεκινάει με σόλο κιθάρας, για να περάσει σε ένα απαλό σόλο πλήκτρων από τον Τζον Λορντ. Το βασικό κιθαριστικό ριφ του "Speed King", γράφτηκε από τον Ρίτσι Μπλάκμορ, επηρεασμένο από το τραγούδι "Fire" του Τζίμι Χέντριξ, ενώ οι στίχοι του αποτίουν φόρο τιμής σε ροκ εντ ρολ τραγούδια της δεκαετίας του '50. Πιο συγκεκριμένα, στην πρώτη στροφή του κομματιού, αναφέρονται μέρη από το "Good Golly, Miss Molly", το "Tutti Frutti" και το "Lucille" του Λιτλ Ρίτσαρντ, ενώ στη δεύτερη στροφή αναφέρονται μέρη του "Rip it Up" του ίδιου τραγουδιστή, του "Hard Headed Woman" του Έλβις Πρίσλεϊ και του "Some People" του Τσακ Μπέρι. Φόρο τιμής, αποτέλεσε πολύ αργότερα και ο τίτλος του δίσκου "The House of Blue Light" του 1987, ο οποίος επίσης, προέρχεται από στίχο του "Good Golly, Miss Molly". Τα σόλο του κομματιού, περιλαμβάνουν μία εναλλαγή πλήκτρων και κιθάρας, χαρακτηριστικά του αυτοσχεδιασμού των Deep Purple κατά τις ηχογραφήσεις του "Deep Purple in Rock".Η διάρκεια της στούντιο εκτέλεσης του κομματιού είναι 5 λεπτά και 49 δευτερόλεπτα, αλλά στις ζωντανές εκτελέσεις το τραγούδι διαρκούσε πολύ παραπάνω, αφού η δομή του, αποτελούσε αφορμή για αυτοσχεδιασμό. Οι αρχικές εκτελέσεις του "Speed King", είχαν διαφορετικούς στίχους και η ονομασία του τραγουδιού ήταν "Kneel and Pray".Τον Ιούνιο του 1970 κυκλοφόρησε σε μορφή 7" σινγκλ βινυλίου στην Ολλανδία και τη Γερμανία με το τραγούδι "Into the Fire" στη δεύτερη πλευρά, ανεβαίνοντας στο γερμανικό Top-40. Το "Speed King" αποτελούσε μέρος των ζωντανών εμφανίσεων του συγκροτήματος, οκτώ μήνες πριν την κυκλοφορία του "Deep Purple in Rock". Παρέμεινε ως πρώτο τραγούδι του set list μέχρι το φθινόπωρο του 1971, όταν και αντικαταστάθηκε από το "Highway Star", αλλά επανήλθε αργότερα και παίζεται μέχρι και σήμερα από τους Deep Purple. Ζωντανές εκτελέσεις του τραγουδιού, υπάρχουν στις εξής ζωντανές ηχογραφήσεις: Speed King (σινγκλ) Επίσημη κυκλοφορία: Απρίλιος 1970 Το "Speed King" ηχογραφήθηκε από τη δεύτερη σειρά μελών του συγκροτήματος. Η εν λόγω σειρά έμεινε στην ιστορία ως η πιο επιτυχημένη και χαρακτηριστική των Deep Purple. Τα μέλη της ήταν τα εξής: Ίαν Γκίλαν - φωνητικά Ρίτσι Μπλάκμορ - κιθάρα Τζον Λορντ - πλήκτρα Ρότζερ Γκλόβερ - μπάσο Ίαν Πέις - τύμπανα Deep Purple 25th Anniversary CD Booklet 1995 EMI Records The Complete Deep Purple, Michael Heatley, Reynolds & Hearn, 2005 Deep Purple – Speed King Lyrics | Genius Lyrics Speed King Tabs - The Highway Star
Πιότρ Ρομάνοβιτς Μπαγκρατιόν

Ο πρίγκιπας Πιότρ Ρομάνοβιτς Μπαγκρατιόν, ρωσικά: Пётр Рома́нович Багратио́н‎, γεωργιανά: პეტრე რომანის (რევაზის) ძე ბაგრატიონი, (24 Σεπτεμβρίου 1818 – 17 Ιανουαρίου 1876), ο γιος τού στρατηγού Ρομάν Μπαγκρατιόν, ήταν Ρωσο-Γεωργιανός πολιτικός, στρατηγός και επιστήμονας που εφηύρε το πρώτο ξηρό γαλβανικό κύτταρο.

 Απόγονος της γεωργιανής βασιλικής δυναστείας Μπαγκρατιόν-Μουχράνι, με τη Γεωργία να έχει ήδη προσαρτηθεί από τη Ρωσική Αυτοκρατορία με το τέλος τού βασιλιά Γεωργίου ΙΒ΄ Βαγκρατιόν το 1801, διαδόχου τού βασιλιά Ηρακλή Β΄ Μπαγκρατιόν, (Γεωργιανά: ერეკლე Β΄) (7 Νοεμβρίου 1720 ή 7 Οκτωβρίου 1721 – 11 Ιανουαρίου 1798), που βασίλευσε ως βασιλιάς τού Kαχέτι από το 1744 έως το 1762, και τού Kάρτλι και τού Kαχέτι από το 1762 έως το 1798. Τόσο ο πατέρας του, Ρομάν Μπαγκρατιόνι (1778 — Tιφλίς, 1834), όσο και ο θείος του, Πιοτρ Μπαγκρατιόν (Kιζλάρ, Νταγκεστάν, 1765 — μάχη τού Μποροντίνo, 1812), ήταν διάσημοι στρατηγοί τού ρωσικού στρατού. Το 1840, ο Πιότρ αποφοίτησε από τη Στρατιωτική Ακαδημία στην Αγία Πετρούπολη της Ρωσίας. Το επόμενο έτος ξεκίνησε την δια βίου έρευνά του στο Επιστημονικό Εργαστήριο Φυσικής της Ακαδημίας Επιστημών της Αγίας Πετρούπολης (τώρα Ρωσική Ακαδημία Επιστημών), υπό τους Πρωσο-ρώσους ακαδημαϊκούς Mόριτς φον Γιακόμπι, Mόριτς-Χέρμαν φον Γιακόμπι, Μπόρις Σεμυόνοβιτς φον Γιακόμπι (Ρωσικά : Борис Семёнович (Морис-Герман) Яkobi) (21 Σεπτεμβρίου 1801 – 10 Μαρτίου 1874). Τού απονεμήθηκε το Βραβείο της Ακαδημίας Επιστημών της Πετρούπολης το 1850 και έλαβε τον βαθμό τού αντιστράτηγου το 1865. Το 1862 ο Μπαγκρατιόν έγινε κυβερνήτης του Κυβερνείου τού Τβερ και από το 1870 μέχρι το τέλος του ήταν ο Γενικός Κυβερνήτης των κυβερνείων της Βαλτικής (Κουρλάνδης, Λιβονίας και Εσθονίας). Τού απονεμήθηκε το παράσημο τού Αγ. Βλαδίμηρου 2ου βαθμού (το 1868), το παράσημο τού Λευκού Αετού (το 1869) και η διάκριση τού Τάγματος τού Αγίου Αλεξάνδρου Νιέφσκι (το 1872). Ο Πιότρ απεβίωσε στην Αγία Πετρούπολη στις 17 Ιανουαρίου 1876. Ο Πιότρ δημιούργησε το πρώτο ξηρό γαλβανικό στοιχείο το 1843 και δημοσίευσε μία μονογραφία σχετικά με αυτό το 1845. Σε άλλα έργα εξέτασε τις αντιδράσεις, που συμβαίνουν στο γαλβανικό κύτταρο και στα γαλβανοπλαστικά. Το 1843 πραγματοποίησε επιμετάλλωση χρυσού παρουσία τού Μόριτς φον Γιακόμπι, τού αρχικού εφευρέτη της επιμετάλλωσης και των γαλβανοπλαστικών. Το 1845 ο Μπαγκρατιόν στάλθηκε από την Ακαδημία Επιστημών της Πετρούπολης στη Γερμανία, τη Γαλλία και την Αγγλία. Μελέτησε τη διαλυτότητα τού μεταλλικού χρυσού, αργύρου και χαλκού σε υδατικά διαλύματα κυανιούχων ενώσεων και ήταν ο πρώτος, που ανακάλυψε την εξίσωση Έλσνερ, τη στοιχειομετρία της κυανίωσης του χρυσού. Το 1847 ο Μπαγκρατιόν ανακάλυψε ένα σοροπυριτικό πλούσιο σε σπάνιες γαίες, το οποίο ονομάστηκε "Μπαγκρατιονίτης" προς τιμήν του, αλλά είχε ήδη περιγραφεί ως αλλανίτης (ή ορθίτης). Νυμφεύτηκε την Άννα Αλεξέγιεβνα Μαρτίνοβα (1824–1885) και είχε δίδυμες κόρες: Γιεβγκενία (1846–1903), κυρία της Αυτοκρατορικής Αυλής. Γιελιζαβέτα (1846–1868).
Sky Airlines

Η Sky Airlines είναι μία αεροπορική εταιρεία που εδρεύει στην Αττάλεια της Τουρκίας. Εκτελεί ναυλωμένες επιβατικές πτήσεις για λογαριασμό της μητρικής της εταιρείας και άλλους ταξιδιωτικούς πράκτορες, μεταξύ Τουρκίας, Μέσης Ανατολής, Ευρώπης και Νοτίου Αμερικής.

 ICAO: SHY Callsign: Antalya Bird Η εταιρεία ιδρύθηκε το 2000 και ξεκίνησε πτήσεις το 2001. Ο όμιλος Kayi Group είναι ο αποκλειστικός μέτοχος της εταιρείας. Ο στόλος της Sky Airlines αποτελείται από τα ακόλουθα αεροσκάφη: 5 Boeing 737-400 1 Boeing 737-800 Ιστότοπος της Sky Airlines Λεπτομέρειες στόλου της Sky Airlines
Αικατερίνη Πάβλοβνα της Ρωσίας

Η Αικατερίνη Πάβλοβνα (ρωσ. Екатерина Павловна, 21 Μαΐου 1788 - 9 Ιανουαρίου 1819) από τον Οίκο του Σλέσβιχ-Χόλσταϊν-Γκόττορπ ήταν κόρη του Αυτοκράτορα της Ρωσίας και με τους γάμους της έγινε Δούκισσα του Ολδεμβούργου και μετά Βασίλισσα της Βυρτεμβέργης.

 Ήταν η τέταρτη κόρη του Παύλου Α΄ της Ρωσίας και της Σοφίας Δωροθέας (Μαρίας Φιοντόροβνας), κόρης του Φρειδερίκου Β΄ Ευγενίου της Βυρτεμβέργης. Παντρεύτηκε πρώτα το 1809 τον Γεώργιο του Ολδεμβούργου και είχε τέκνα: Πέτρος Γεώργιος Παύλος Αλέξανδρος (1810-1829). Κωνσταντίνος Φρειδερίκος Πέτρος (1812-1881), Δούκας του Ολδεμβούργου.Το 1812 απεβίωσε ο Γεώργιος και το 1816 η Αικατερίνη έκανε δεύτερο γάμο με τον Γουλιέλμο Α΄ της Βυρτεμβέργης και είχε τέκνα: Μαρία Φρειδερίκη Καρλόττα (1816-1887), παντρεύτηκε τον Άλφρεντ, Κόμη του Νάιπεργκ. Σοφία Φρειδερίκη Ματθίλδη (1818-1877), παντρεύτηκε τον Γουλιέλμο Γ΄ των Κάτω Χωρών. Arturo Beeche. The Grand Duchesses Detlef Jena. Katharina Pawlowna. Großfürstin von Russland - Königin von Württemberg W. Bruce Lincoln. The Romanovs: Autocrats of All the Russians
Πηνίο Τέσλα

Το Πηνίο Τέσλα είναι ένα είδος συντονιζόμενου μετασχηματιστή που εφευρέθηκε από τον Νίκολα Τέσλα το 1891. Χρησιμοποιείται για την παραγωγή υψηλής τάσης, χαμηλού φορτίου (εναλλασσόμενο ρεύμα) ηλεκτρικής ενέργειας. Τα πηνία Τέσλα παράγουν υψηλότερη τάση ρεύματος από άλλες ηλεκτροστατικές μηχανές. Ο Τέσλα πειραματίστηκε με μία σειρά από διαφορετικές διατάξεις, οι οποίες μπορεί να αποτελούνται από δύο ή και από τρεις συζεύξεις ηλεκτρικών κυκλωμάτων. Ο Τέσλα χρησιμοποίησε αυτές τις σπείρες για τη διεξαγωγή πρωτοπόρων πειραμάτων στον φωτισμό με πηγή το ηλεκτρικό ρεύμα, στο φωσφορισμό, στις ακτινογραφίες με ακτίνες Χ, στην ηλεκτροθεραπεία με εναλλασσόμενο ρεύμα και τέλος στην μαζική μεταφορά μεγάλων ποσοτήτων ηλεκτρικής ενέργειας χωρίς καλώδια. Τα κυκλώματα του πηνίου Τέσλα χρησιμοποιήθηκαν επίσης στο εμπόριο σε ραδιοπομπούς sparkgap για την ασύρματη τηλεγραφία μέχρι τη δεκαετία του 1920. Σήμερα χρησιμοποιείται κυρίως για διασκέδαση και για εκπαιδευτικούς σκοπούς.

 Ένα πηνίο Τέσλα λειτουργεί με πολύ διαφορετικό τρόπο από ένα συμβατικό μετασχηματιστή σιδερένιου πυρήνα. Σε ένα συμβατικό μετασχηματιστή, οι περιελίξεις είναι πολύ στενά συνδεδεμένες και το κέρδος τάσης καθορίζεται από την αναλογία του αριθμού των στροφών στις περιελίξεις. Αυτό λειτουργεί καλά σε κανονικές τάσεις, αλλά, σε υψηλές τάσεις η μόνωση μεταξύ των δύο τυλιγμάτων διασπάται εύκολα και αυτό εμποδίζει τον πυρήνα σιδήρου μετασχηματιστών από το να λειτουργήσει σε εξαιρετικά υψηλές τάσεις χωρίς ζημιές. Με το πηνίο Τέσλα, σε αντίθεση με ένα συμβατικό μετασχηματιστή οι περιελίξεις σε ένα πηνίο Τέσλα είναι "χαλαρές" σε συνδυασμό με ένα μεγάλο κενό αέρος και έτσι η πρωτοβάθμια και δευτεροβάθμια μοιράζονται συνήθως μόνο 10-20% των αντίστοιχων μαγνητικών πεδίων τους. Αντί για σφιχτές ζεύξεις, το πηνίο μεταφέρει ενέργεια (μέσω χαλαρής σύνδεσης) από το ένα ταλαντευόμενο συντονιζόμενο κύκλωμα (ο κύριος) στο άλλο (δευτερογενή), επί σειρά RF κύκλων. Δεδομένου ότι ο κύριος μεταφορέας ενέργειας στον δευτερογενή πηνίο, αυξάνει την τάση του δευτερεύοντος της εξόδου έως ότου όλα τα διαθέσιμα πρωτογενούς ενέργειας έχουν μεταφερθεί στη δευτερεύουσα (μείον τις απώλειες). Ακόμη και με σημαντικές απώλειες κενού, ένα καλά σχεδιασμένο πηνίο Τέσλα μπορεί να μεταφέρει πάνω από το 85% της ενέργειας που αποθηκεύεται αρχικά στον πρωτογενή πυκνωτή για να μεταφερθεί στο δευτερεύον κύκλωμα. Η τάση μπορεί να επιτευχθεί από ένα πηνίο Τέσλα που μπορεί να είναι σημαντικά μεγαλύτερη από ό,τι ένας συμβατικός μετασχηματιστής, επειδή η δευτερεύουσα περιέλιξη είναι ένα μακρύ και μόνο σωληνοειδές στρώμα σε μεγάλη απόσταση από το περιβάλλον και ως εκ τούτου καλά μονωμένος, επίσης, η τάση ανά στροφή, σε κάθε πηνίο είναι μεγαλύτερη, διότι το ποσοστό μεταβολής της μαγνητικής ροής είναι υψηλό σε υψηλές συχνότητες. Με τη χαλαρή σύνδεση και το κέρδος τάσης είναι αντιστρόφως ανάλογη προς την τετραγωνική ρίζα του λόγου της πρωτοβάθμιας και δευτεροβάθμιας επαγωγής. Επειδή η δευτερεύουσα περιέλιξη είναι δυνατή με την ίδια συχνότητα όπως και το κύριο, αυτό το κέρδος τάσης είναι επίσης ανάλογη προς την τετραγωνική ρίζα του λόγου των πρωτογενούς πυκνωτή για την αδέσποτη χωρητικότητα της δευτεροβάθμιας.
Γιώργος Ξηροπαΐδης

Ο Γιώργος Ξηροπαΐδης, (Αθήνα, 1958), είναι Έλληνας πανεπιστημιακός και ιστορικός. Γεννήθηκε στην Αθήνα το 1958. Σπούδασε φιλοσοφία καθώς επίσης γερμανική και κλασική φιλολογία στο Πανεπιστήμιο του Φράιμπουργκ (1980-1985), όπου και εκπόνησε τη διδακτορική του διατριβή με θέμα πάνω στη φιλοσοφία της γλώσσας του ύστερου Χάιντεγκερ (1990).

 Δίδαξε φιλοσοφία της γλώσσας και θεωρία της λογοτεχνίας στο τμήμα Γερμανικής Γλώσσας και Φιλολογίας του Πανεπιστημίου Αθηνών (1997-2010). Επίσης διατέλεσε καθηγητής νεότερης και σύγχρονης αισθητικής (2010-2017) και κατόπιν Κοσμήτορας της Ανωτάτης Σχολής Καλών Τεχνών (2013-2017). Από το 2019, είναι καθηγητής ιστορίας των φιλοσοφικών και αισθητικών ιδεών στο τμήμα Πολιτικής Επιστήμης και Ιστορίας του Παντείου Πανεπιστημίου. Επίσης, είναι εν ενεργεία πρόεδρος του τμήματος Πολιτικής Επιστήμης και Ιστορίας. Οι δημοσιεύσεις του περιστρέφονται γύρω από την τρίτη Κριτική του Καντ, τη φαινομενολογία (Χούσσερλ), τη φιλοσοφική ερμηνευτική (Χάιντεγγερ και Γκάνταμερ), την κριτική θεωρία (Αντόρνο και Χάμπερμας) και την ιστορία των αισθητικών ιδεών (Καντ, Γερμανικός Ιδεαλισμός, Ρομαντισμός). Συμμετείχε σε συλλογικά έργα, έχει μεταφράσει έργα του Μ. Χάιντεγκερ και του Ερνστ Κασσίρερ ενώ έχει επιμεληθεί δεκάδες τίτλους για λογαριασμό των εκδόσεων Εκκρεμές, Πλέθρον, Κριτική, Πόλις και Scripta. Οι δημοσιεύσεις του Γιώργου Ξηροπαΐδη *στη βάση δεδομένων της Biblionet.
Στηβ Σόουζα

Ο Στηβ Σόουζα (αγγλ. Steve Souza) είναι Αμερικανός τραγουδιστής της thrash metal μουσικής σκηνής, γνωστός ως μέλος των Exodus, με τους οποίους είχε συνυπάρξει για άλλες δύο περιόδους στο παρελθόν ηχογραφώντας συνολικά έξι στούντιο άλμπουμ. Επίσης, είναι ένας από τους ιδρυτές των Dublin Death Patrol μαζί με τον Τσακ Μπίλι, όπως και των Hatriot.

 Το 1983, ο Σόουζα αντικατέστησε τον Ντέρικ Ραμίρεζ στα φωνητικά των Legacy, το συγκρότημα που μετονομάστηκε αργότερα σε Testament. Το 1986, έδωσε την θέση του στον Τσακ Μπίλι και αντικατέστησε τον Πωλ Μπέιλοφ στο μικρόφωνο των Exodus.Με τους Exodus γνώρισε επιτυχία ανεβαίνοντας στο Top-100 του Billboard με τα άλμπουμ "Pleasures of the Flesh" (1987) και "Fabulous Disaster" (1989). Ακολούθησαν τα "Impact Is Imminent" και "Force of Habit", πριν το συγκρότημα διαλυθεί. Οι Exodus επανενώθηκαν το 2002 με τον Σόουζα να αναλαμβάνει και πάλι το μικρόφωνο για τον δίσκο "Tempo of the Damned", αλλά να αποχωρεί κατά την διάρκεια της Λατινοαμερικάνικης περιοδείας τους, το 2004. Το 2006, σχημάτισε τους Dublin Death Patrol μαζί με τον τραγουδιστή των Testament, Τσακ Μπίλι, κυκλοφορώντας το "DDP 4 Life" έναν χρόνο αργότερα. Ακολούθησε το "Death Sentence", το 2012. Τον Αύγουστο του 2008, έγινε μέλος του thrash/death metal συγκροτήματος Tenet, στους οποίους συμμετέχει και ο Τζην Χόγκλαν. Το συγκρότημα κυκλοφόρησε τον δίσκο "Sovereign" το 2009. Ο Σόουζα δημιούργησε το thrash metal πρότζεκτ Hatriot, ηχογραφώντας τους δίσκους "Heroes of Origin" το 2013 και "Dawn of the New Centurion" το 2014. Στις 8 Ιουνίου 2014, ανακοινώθηκε η επιστροφή του Σόουζα στους Exodus και η ηχογράφηση του άλμπουμ "Blood In, Blood Out". Steve "Zetro" Souza - Encyclopaedia Metallum: The Metal Archives Steve Souza's Biography – last.fm Steve "Zetro" Souza - Metal Storm steve zetro souza | Hatriot Official Site EXODUS - Official Website Dublin Death Patrol Official Site
341

Η τρέχουσα σελίδα αφορά το έτος 341 κατά το Γρηγοριανό ημερολόγιο Το έτος 341 (CCCXLI ) ήταν ένα κοινό έτος που ξεκινούσε την Πέμπτη. Εκείνη την εποχή ήταν γνωστό ως το Έτος των Υπάτων Μαρκελλίνου και Προβίνου (ή, λιγότερο γνωστό, το Έτος 1094 από Κτήσεως Κόσμου). Η ονομασία 341 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

 Ρωμαϊκή Αυτοκρατορία Ο Αυτοκράτορας Κώνστας Α΄ απαγορεύει τις παγανιστικές θυσίες και τις μαγικές τελετουργίες υπό την απειλή του θανάτου. Ο Κώνστας Α΄ αρχίζει μία επιτυχή εκστρατεία κατά των Φράγκων. Ινδία Ο Σαμουντραγκούπτα, ηγεμόνας της Αυτοκρατορίας Γκούπτα επεκτείνει, μέσα σε μία δεκαετία, το βασίλειό του και την επιρροή του στο μεγαλύτερο μέρος της Ινδίας. Μία κολώνα ευρισκομένη στο Αλλαχαμπάντ περιέχει τραγούδια που τον επευφημούν. Θρησκεία Η Σύνοδος της Ενκαινίας διεξάγεται στην Αντιόχεια. Ο Παύλος Α΄ αποκαθίσταται ως Πατριάρχης Κωνσταντινουπόλεως. Χιλιάδες Χριστιανών εκτελούνται στην Σελεύκεια της Μεσοποταμίας. Ο Κοπτικός Χριστιανισμός εισάγεται στην Αιθιοπία από τον Σύριο απόστολο Φρουμέντιο. Αυτός και ο συνάδελφός του Εδέσιος αιχμαλωτίστηκαν στην Αιθιοπία ένα ή δύο χρόνια πριν και έχουν γίνει αστικοί υπηρέτες της Αξωμιτικής αυλής του βασιλιά Εζάνα. Ο Φρουμέντιος γίνεται πρώτος επίσκοπος της Αξώμης και ενθαρρύνει τους Χριστιανούς εμπόρους που είναι παρόντες στη χώρα να ασκήσουν ανοιχτά την πίστη τους. Τζιν Αϊντί, αυτοκράτορας της Ανατολικής Δυναστείας των Τζιν (πεθαίνει το 365) Ντου Λινγκυάνγκ, αυτοκράτειρα της Δυναστείας των Τζιν (γεννιέται το 321) Ευσέβιος, επίσκοπος Νικομηδείας και Πατριάρχης Κωνσταντινουπόλεως Σε Χονγκ (γνωστός επίσης και ως 'Κο Χανγκ'), διάσημος Κινέζος ταοϊστής (πιθανό έτος θανάτου και το 343 ή το 364) (γεννιέται το 283) Παύλος ο Θηβών, Χριστιανός ερημίτης (προσεγγιστικό έτος θανάτου) (γεννιέται περίπου το 227)
Υψηλάντης Βοιωτίας

Ο Υψηλάντης είναι χωριό του Δήμου Αλιάρτου του Νομού Βοιωτίας. Είναι κτισμένο στις πλαγιές του Ελικώνα, πάνω από την πεδιάδα της Κωπαΐδας και σε υψόμετρο 200 μέτρων. Έχει πληθυσμό, σύμφωνα με την Απογραφή του 2011, 353 κατοίκους. Η παλαιότερη ονομασία του χωριού ήταν Βρασταμίτες, ονομασία που διατήρησε μέχρι το 1953. Το σημερινό του όνομα το οφείλει στον αγωνιστή της επανάστασης του 1821, Δημήτριο Υψηλάντη ο οποίος αντιμετώπισε επιτυχώς τους Τούρκους στην μάχη της Πέτρας που διεξήχθη στην περιοχή το 1821

 Ο Υψηλάντης αποτέλεσε έδρα κοινότητας στο διάστημα 1912-1998, ενώ στην συνέχεια με την εφαρμογή του προγράμματος Καποδίστριας εντάχθηκε στον Δήμο Αλιάρτου. Ο πληθυσμός του χωριού παρουσίαζε αύξηση κατά τη διάρκεια των πρώτων δεκαετίων του 20ού αιώνα και μικρή μείωση προς το τέλος της δεκαετίας. Πορεία του πληθυσμού Κοντά στον Υψηλάντη, στις 8 Ιανουαρίου 1944, οι Γερμανοί κατακτητές εκτέλεσαν 50 Έλληνες, που κρατούνταν στις φυλακές Λιβαδειάς. Αιτία για την μαζική αυτή εκτέλεση αγωνιστών υπήρξε ο θάνατος ενός Γερμανού στρατιώτη μέσα στο χωριό Υψηλάντης, από αντάρτες που δρούσαν στον Ελικώνα. Στην περιοχή που έγινε η εκτέλεση υπάρχει μνημείο πεσόντων. Η Εθνική Οδός 3 διέρχεται πλησίον του χωριού συνδέοντάς το με τη Θήβα, τη Λειβαδιά και άλλες πόλεις της ηπειρωτικής Ελλάδας. Επίσης, η περιφερειακή σιδηροδρομική γραμμή Αθήνας - Λειανοκλαδίου εξυπηρετεί το χωριό με τον ομώνυμο σιδηροδρομικό σταθμό.
Μο Νταο Ζου Σι

Το Μο Ντάο Ζου Σι (κινεζικά: 魔道祖师‎; πίνγιν: Mó Dào Zǔ Shī; κυρ. 'Δαιμονικό Μονοπάτι Προγονικός Αφέντης') είναι μια ντάνμεϊ κινέζικη σειρά κινουμένων σχεδίων (ντόνγκχουα/donghua) βασισμένη στο ομώνυμο διαδικτυακό μυθιστόρημα της Μο Σιανγκ Τονγκ Σιου (κινέζικα: 墨香铜臭). Παράγεται από την Tencent Penguin Pictures και την B.C May Pictures. Η σειρά απεικονίζει έναν φανταστικό κόσμο Σιάνσια (Xianxia) όπου οι άνθρωποι προσπαθούν να καλλιεργηθούν σε μια κατάσταση αθανασίας, γνωστή ως Σιάν (Xian, Κινεζικά: 仙). Ο πρωταγωνιστής της σειράς, Γουέι Γουσιάν, λόγω συγκεκριμένων συνθηκών, παρέκκλινε από το συμβατικό μονοπάτι καλλιέργειας του Σιάν, και τελικά δημιούργησε το Μο Ντάο (το Δαιμονικό Μονοπάτι). Η πρώτη σεζόν μεταδόθηκε από τις 9 Ιουλίου έως τις 6 Οκτωβρίου 2018 στο Tencent Video με 15 επεισόδια. Η δεύτερη προβλήθηκε από τις 3 Αυγούστου 2019 έως τις 31 Αυγούστου 2019 με 8 επεισόδια. Μια σειρά chibi με όνομα Mo Dao Zu Shi Q προβλήθηκε από τις 31 Ιουλίου 2020 εως τις 29 Ιανουαρίου 2021 με 30 επεισόδια. Η τρίτη σεζόν κυκλοφόρησε στις 7 Αυγούστου 2021 με διάρκεια 12 επεισόδια.

 Πριν από χρόνια, ένας νεαρός καλλιεργητής ονόματι Γουέι Γουσιάν έγινε γνωστός ανακαλύπτοντας μια νέα σχολή καλλιέργειας που περιελάμβανε τη χειραγώγηση της σκοτεινής ενέργειας και την ανάσταση των νεκρών (και τα δύο δεν είχαν γίνει ή επιχειρηθεί ποτέ πριν). Χρησιμοποίησε τις εν λόγω ικανότητες για να δώσει στις φυλές των καλλιεργητών ένα πλεονέκτημα έναντι του κοινού τους εχθρού, της τυραννικής φυλής Γουεν. Με τον καιρό, ωστόσο, ο Γουέι Γουσιάν άρχισε να γίνεται φοβερός και μισητός, και σύντομα ήρθε σε φρικτό τέλος στα χέρια των ανθρώπων που κάποτε τον εμπιστεύονταν. Δεκατρία χρόνια μετά το θάνατο του Γουέι Γουσιάν, ο Μο Σιανγιού, ένας ψυχικά προβληματικός καλλιεργητής, αποφασίζει ότι του έχει βαρεθεί η κακοποίηση της οικογένειάς του. Κάνει ένα ξόρκι που καλεί το πνεύμα του Γουέι Γουσιάν - που από καιρό πιστεύεται ότι διασκορπίστηκε και καταστράφηκε - στο σώμα του, με αντάλλαγμα ο Γουέι Γουσιάν να εκπληρώσει τις επιθυμίες του για εκδίκηση. Όλα όσα συμβαίνουν μετά από αυτό, ωστόσο, είναι στο χέρι του Γουέι Γουσιάν. Αλλά δεν είναι μόνος σε αυτό το ταξίδι που αποτελεί τη δεύτερη ζωή του, καθώς καταλήγει να συνοδεύεται από τον Λαν Γουανγκ Τζι, έναν γνωστό του παρελθόντος με τον οποίο έχει μια περίπλοκη ιστορία. Στην πορεία, συναντούν νέα μυστήρια που συνδέονται περισσότερο από όσο φαίνεται στην αρχή και θα τους οδηγήσουν σε απαντήσεις που σχετίζονται με τα τραγικά γεγονότα που προκάλεσαν το θάνατο πολλών ανθρώπων και του ίδιου του Γουέι Γουσιάν. Ταυτόχρονα, το μυστήριο που είναι ο ίδιος ο Γουέι Γουσιάν αποκαλύπτεται σιγά σιγά.
Ένωση Ποδοσφαιρικών Σωματείων Πρέβεζας-Λευκάδας

Η Ένωση Ποδοσφαιρικών Σωματείων Πρέβεζας - Λευκάδας (Ε.Π.Σ.Π.Λ.) είναι το όργανο διοίκησης του ποδοσφαίρου στον Νομό Πρέβεζας και στον Νομό Λευκάδας. Στην Ένωση συμμετέχουν και ομάδες από τους τέως «καποδιστριακούς δήμους» Ανακτορίου και Κεκροπίας του Νομού Αιτωλίας & Ακαρνανίας. Εδρεύει στην Πρέβεζα και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν τον νομό σε εθνικό επίπεδο. Η Ένωση απονέμει ετήσια έπαθλα στους καλύτερους σκόρερ και Κύπελλο Ήθους στις ομάδες με την καλύτερη βαθμολογία «ευ αγωνίζεσθαι» (fair play) της κάθε κατηγορίας.

 Η Ένωση Ποδοσφαιρικών Σωματείων Πρέβεζας - Λευκάδας συστάθηκε το 1981. Το έμβλημα άλλαξε το 2018 για πρώτη φορά. Σε αυτό εκτός από τα τείχη της Νικόπολης, προστέθηκε ο Πήγασος που συμβολίζει τη Λευκάδα. Η δομή του πρωταθλήματος της Ε.Π.Σ. Πρέβεζας - Λευκάδας είναι η εξής: Α΄ Κατηγορία Β΄ Κατηγορία 1ος Όμιλος 2ος Όμιλος Πηγή: Ελληνικό Ερασιτεχικό Ποδόσφαιρο Το 2013 ως «Α.Ο. Αγίου Θωμά Πρέβεζας» Στο θεσμό του κυπέλλου συμμετέχουν τα σωματεία της Ε.Π.Σ. Πρέβεζας - Λευκάδας. Πηγή: Ελληνικό Ερασιτεχικό Ποδόσφαιρο Στο θεσμό του Super Cup συμμετέχουν η εκάστοτε πρωταθλήτρια και κυπελλούχος της Ε.Π.Σ. Πρέβεζας-Λευκάδας. Υπόμνημα Σημειώσεις[1] Χρήση του Α.Φ.Μ. και μετονομασία της Κυπελλούχου 2013-2014 ως «Ελπίδες - Οδυσσέας Νυδριού». Το 2013 ως «Α.Ο. Αγίου Θωμά Πρέβεζας» Οι συμμετοχές των ομάδων της ΕΠΣ Πρέβεζας Λευκάδας στις 4 εθνικές κατηγορίες,ασχέτως των ονομασιών που είχαν κατά καιρούς. Ο Π.Α.Σ. Πρέβεζας έχει 2 συμμετοχές στη Β εθνική και 5 στην Γ εθνική όντας μέλος της Ε.Π.Σ. Ηπείρου. Επίσης αποχώρησε από το πρωτάθλημα Δ εθνικής τη σεζόν 2011-12 και δεν προσμετράται αυτή η συμμετοχή. Ο Τηλυκράτης Λευκάδας έχει 1 συμμετοχή στην Γ εθνική όντας μέλος της Ε.Π.Σ. Ηπείρου. Ο Αμβρακικός Βόνιτσας έχει 1 συμμετοχή στην Γ εθνική όντας μέλος της ΕΠΣ Ηπείρου. prevezasports.gr Αρχειοθετήθηκε 2009-03-19 στο Wayback Machine. Επίσημος ιστότοπος
Μελισσάνθη, υποκόμισσα του Σατωντάν

Η Μελισσάνθη, γαλλ. Mlisende (απεβ. πριν από το 1040) ήταν κόρη και διάδοχος του υποκόμη του Σατωντάν (Châteaudun) και με τον γάμο της έγινε κόμισσα του Περς (Perche).

 Ήταν κόρη του Ούγου Α΄ υποκόμη του Σατωντάν και της Χίλντεγκαρντε, κόρης του Ερβέ Α΄ κόμη του Περς. Πολύ λίγα είναι γνωστά για τη Mελισσάνθη. Η μόνη γραπτή μνεία της αφορά τη δωρεά της εκκλησίας του Σαμπρόντ (Champrond) στο Νοζέ-λε-Ροτρού (Nogent-le-Rotrou) (πρώην πρωτεύουσα του Περς) κατά το πρώτο έτος της βασιλείας του Ερρίκου Α΄ της Γαλλίας από τον γιο της Γοδεφρείδο. Τη διαδέχθηκε ο γιος της Γοδεφρείδος Β΄ ως υποκόμης του Σατωντάν και Α΄ κόμης του Περς το 1030. Παντρεύτηκε τον Φούλκωνα κόμη του Περς, γιο του Ροτρού κυρίου του Νοζάν (Nogent). Η Mελισσάνθη και ο Φούλκων είχαν παιδιά: Γοδεφρείδος Α΄ κόμης του Περς, Β΄ υποκόμης του Σατωντάν. Ούγος απεβ. 1000, νυμφεύτηκε τη Βεατρίκη, κόρη και διάδοχο του Γοδεφρείδου Α΄ κόμη του Γκατιναί. Είναι ο γενάρχης του Οίκου του Ανζού. Kerrebrouck, Patrick van., Nouvelle histoire généalogique de l'auguste maison de France, τόμος. 1: La Préhistoire des Capétiens . 1993. Μεσαιωνικό Έργο, Vicomtes de Châteaudun
Γκρανίτ Τζάκα

Ο Γκρανίτ Τζάκα (Granit Xhaka, αλβανική προφορά: ɡɾaˈnit ˈdʒaka, 27 Σεπτεμβρίου 1992) είναι Ελβετός επαγγελματίας ποδοσφαιριστής αλβανικής καταγωγής, που αγωνίζεται ως μέσος στην Μπουντεσλίγκα για την Μπάγερ Λεβερκούζεν, καθώς και στην Εθνική Ελβετίας.

 Ξεκίνησε να αγωνίζεται επαγγελματικά στη Βασιλεία το 2010, με την οποία κέρδισε δύο πρωταθλήματα και ένα κύπελλο Ελβετίας. Το 2012 πήρε μεταγραφή για την Γκλάντμπαχ, στην οποία έμεινε μέχρι το 2016. Από τα μέσα του 2016 είναι παίκτης της Άρσεναλ, με την οποία κέρδισε το 2017 το Κύπελλο Αγγλίας και το Κομιούνιτι Σιλντ. Τον Σεπτέμβριο του 2019 ορίστηκε από τον προπονητή, Ουνάι Έμερι, αρχηγός της ομάδας, ωστόσο παρέμεινε μέχρι τον Νοέμβριο.Έχει κατακτήσει με την Εθνική Ελβετίας U17 το Παγκόσμιο Κύπελλο του 2009. Με την εθνική ομάδα των ανδρών έχει αγωνιστεί στο Μουντιάλ του 2014, στο Euro του 2016, στο Μουντιάλ του 2018 και στο Euro του 2020. Πολυμέσα σχετικά με το θέμα Granit Xhaka στο Wikimedia Commons Επίσημη ιστοσελίδα Αρχειοθετήθηκε 2021-01-26 στο Wayback Machine.
Γέφυρα Ντε Μποσέ

Η Γέφυρα Ντε Μποσέ (πρώην Γέφυρα του Δράπανου) ή εξελληνισμένα Γέφυρα Δεβοσέτου είναι μια πέτρινη γέφυρα χτισμένη το 1813 πάνω από τον κόλπο του Αργοστολίου στην Κεφαλονιά. Mε 689,9 μέτρα, είναι η μεγαλύτερη λίθινη γέφυρα πάνω από τη θάλασσα στον κόσμο. Η γέφυρα αποτελεί πεζόδρομο από τον Ιούλιο του 2005 έπειτα από απόφαση του Υπουργείου Πολιτισμού για απαγόρευση της διέλευσης τροχοφόρων από το μνημείο.

 Όταν η Δημοκρατία των Ιονίων Νήσων βρισκόταν υπό βρετανική κηδεμονία, μέρος των εξόδων κατοχής επιστράφηκε με τη μορφή έργων υποδομής. Ο Ελβετός μηχανικός Σαρλ Ντε Μποσέ (Charles de Bosset) έγινε κυβερνήτης του νησιού το 1810 και έδωσε έμφαση στην κατασκευή δρόμων και γεφυρών. Το μεγαλύτερο έργο ήταν η γέφυρα πάνω από τον κόλπο του Αργοστολίου, που συντόμευε το δρόμο για το Ληξούρι και το βόρειο τμήμα του νησιού. Διαχωρίζει τη λιμνοθάλασσα του Κουταβού από τον κόλπο. Το 1812 ο Ντε Μποσέ παρουσίασε την ιδέα του για μια γέφυρα στο νησιωτικό συμβούλιο, το οποίο έπρεπε να επιβεβαιώσει την κατασκευή. Αντισταθμιστικό ήταν ότι η γέφυρα θα μπορούσε να δώσει στους ληστές μια διαδρομή διαφυγής. Σε μια συνάντηση ο Ντε Μποσέ χτύπησε ένα σπαθί στο τραπέζι και διακήρυξε ότι αν χρειαζόταν θα μπορούσε να κόψει τις συνθήκες με ένα σπαθί.O σεισµός του 1953 προκάλεσε σηµαντικές βλάβες στον φέροντα οργανισµό της γέφυρας.
Δευκαλίων

Στην ελληνική μυθολογία, Δευκαλίων είναι ο σύζυγος της Πύρρας, κόρης του Επιμηθέα , ήταν οι μόνοι άνθρωποι που επέζησαν από τον Κατακλυσμό και αναδημιούργησαν την ανθρωπότητα. Ήταν γιος του Προμηθέα και της Κλυμένης . Κατά τον Αυγουστίνο Ιππώνος, ο Δευκαλίων και ο Προμηθέας ήταν σύγχρονοι του Μωυσή.

 Από τα παιδιά που γεννήθηκαν από τις πέτρες που πέταξαν, η Πύρρα και ο Δευκαλίων γέννησαν τον Έλληνα, τον Αμφικτύονα, την Πρωτογένεια την Πανδώρα τη νεότερη και τη Νύμφη Θυία. Κατά μια εκδοχή, το όνομά του προέρχεται από τη σύνθεση των λέξεων "δεύκος", παραλλαγή του "γλεύκος", που σημαίνει γλυκός, και "ἁλιεύς", ψαράς. Κατά μια άλλη άποψη προέρχεται από το "Δευς" <Ζευς και το "καλίων" δηλαδή αυτός που έχει το κάλλος του Διός. Ο Κατακλυσμός του Δευκαλίωνα είναι η αρχαία Ελληνική εκδοχή του κατακλυσμού που αναφέρεται σε παραδόσεις πολλών αρχαίων πολιτισμών. Την εποχή που στη Θεσσαλία βασίλευε ο Δευκαλίωνας, ο Δίας αποφάσισε να καταστρέψει όλο το χάλκινο γένος των ανθρώπων που ήταν διεφθαρμένoι. Ο Δευκαλίωνας λοιπόν πληροφορήθηκε από τον πατέρα του, Προμηθέα, για την επερχόμενη καταστροφή, κατασκεύασε ένα πλοίο, συγκέντρωσε τα απαραίτητα εφόδια για την επιβίωση τους και επιβιβάστηκε στο πλοιάριο μαζί με την γυναίκα του. Όταν οι βροχές που έστειλε ο Δίας σταμάτησαν, το πλοίο του Δευκαλίωνα προσάραξε πάνω στην κορφή του Παρνασσού (ή στο όρος Αίτνα ή στον Άθω της Χαλκιδικής ή στο όρος Όθρυς στη Θεσσαλία κατά τον Ελλάνικο) και ο Δευκαλίων και η Πύρρα κατέβηκαν στην ξηρά και έκαναν θυσία στον Φύξιο Δία. Προκειμένου να αναγεννηθεί το ανθρώπινο γένος, άρχισαν να πετάνε πέτρες πίσω από την πλάτη τους: οι πέτρες που πετούσε ο Δευκαλίωνας μεταμορφώνονταν σε άνδρες και αυτές που πετούσε η Πύρρα μεταμορφώνονταν σε γυναίκες. Από την πρώτη πέτρα που πέταξε ο Δευκαλίωνας προήλθε ο Έλληνας, γενάρχης των Ελλήνων. Οι άνθρωποι που δημιουργήθηκαν από τις πέτρες ονομάστηκαν λαός, δηλαδή οι άνθρωποι που γεννήθηκαν από τις πέτρες (αρχαία ελληνικά: λας=πέτρα). Ο Στράβων αναφέρει ότι στην ακτή της Φθιώτιδας υπήρχαν δυο μικρά νησιά που είχαν πάρει το όνομά τους από το Δευκαλίωνα και την Πύρρα. Στον περίβολο του ναού του Ολυμπίου Διός στην Αθήνα υπήρχε στα αρχαία χρόνια, όπως αναφέρει ο Παυσανίας, ένας τάφος, όπου σύμφωνα με την παράδοση ήταν θαμμένος ο Δευκαλίωνας. Δευκαλίων επίσης ονομάζεται γιος του βασιλιάς της Κρήτης Μίνωα και της Πασιφάης, πατέρας του Ορεσθέα, βασιλιά των Οζόλων Λοκρών ή του Ιδομενέα και του Μόλου. Συμμετείχε στην Αργοναυτική Εκστρατεία και στο κυνήγι του Καλυδώνιου Κάπρου. Αναφέρεται επίσης και ένας γιος του Υπεράσιου και της Υψούς Αναφέρεται με το ίδιο όνομα επίσης κι ένας γιος του Ηρακλή από μια κόρη του Θεσπιού. Ο αστεροειδής 53311 Δευκαλίων έχει ονομαστεί προς τιμήν αυτού του ήρωα της ελληνικής μυθολογίας. Βιργίλιος, Γεωργικά, 1.62 (29 BC) Στράβων, Γεωγραφικά, 9.4 Οβίδιος, Μεταμορφώσεις, Βιβλίο Χ Ρόμπερτ Γκρέϊβς, Οι Ελληνικοί Μύθοι, Α 38 - Ο κατακλυσμός του Δευκαλίωνα Κόμβος για την ελληνική γλώσσα - Μυθολογία, Δευκαλίωνας Θεογονία - Κοσμογονικοί μύθοι Άρθρο της Livepedia Carlos Parada, Genealogical Guide to Greek Mythology
Τρεις Γυναίκες

Οι Τρεις Γυναίκες είναι βουνό της Αχαΐας, που αποτελεί διακλάδωση του ορεινού όγκου του Ερυμάνθου στο ανατολικό-βορειοανατολικό (ΑΒΑ) τμήμα του. Συνδέεται άμεσα με το Καλλιφώνιο όρος και συχνά θεωρείται τμήμα αυτού ως προέκτασή του, ευρισκόμενο ανατολικά του κεντρικού όγκου του. Η σύνδεση του όρους με το Καλλιφώνιο γίνεται μέσω δύσβατης και δυσπρόσιτης κορυφογραμμής, στην τοποθεσία όπου βρίσκονται πηγές του Μανεσαίικου ποταμού. Το υψηλότερο σημείο του, στην ομώνυμη κορυφή, βρίσκεται σε υψόμετρο 1.795 μέτρων. Εκτείνεται εντός των ορίων της άλλοτε Επαρχίας Καλαβρύτων, στην περιφέρεια δηλ. του σημερινού Δήμου Καλαβρύτων.

 Γεωργία Ζ. Αλεξοπούλου, Συμβολή στην αρχαιολογία και τοπογραφία της Αζανίας (Βόρειας Αρκαδίας) - Επαρχία Καλαβρύτων, διδακτορική διατριβή, Πανεπιστήμιο Θεσσαλίας - Σχολή Επιστημών του Ανθρώπου-Τμήμα Ιστορίας, Αρχαιολογίας και Κοινωνικής Ανθρωπολογίας, Πάτρα 2009, σελ. 11-12. Σ.Ε.Ο. Πάτρας «Ωλενός» - Ερύμανθος: Τρεις Γυναίκες (1795 μ.). Δημοσιεύτηκε: 22/10/2014. Ανακτήθηκε: 11/01/2019. Ε.Ο.Σ. Πατρών - Ανάβαση στην κορυφή Τρεις Γυναίκες Ερυμάνθου (υψ. 1795 μ.). eospatras.gr. Δημοσιεύτηκε: 03/12/2017. Ανακτήθηκε: 11/01/2019. Καλάβρυτα News - Ερύμανθος. kalavrytanews.gr. Δημοσιεύτηκε: 14/04/2008. Ανακτήθηκε: 12/01/2019. Καλλιφώνι mountainsgreece.com. Δημοσιεύτηκε: 02/03/2017. Ανακτήθηκε: 12/01/2019. Ορεινή Αχαΐα. elabs.dreamhosters.com. Ανακτήθηκε: 12/01/2019.
Showgirls

Showgirls ονομάζεται μία δραματική κινηματογραφική ταινία Αμερικανικής παραγωγής. Προβλήθηκε στις ελληνικές αίθουσες τον Φεβρουάριο του 1996, ενώ σε πολλές χώρες έχει κριθεί ακατάλληλη για ανηλίκους λόγω των πολλών λεπτομερών αισθησιακών σκηνών της, για τις αποκαλυπτικές γυμνές σκηνές, καθώς και για τη χρήση βωμολοχιών. Η σκηνοθεσία ανήκει στον Πολ Βερχόβεν και τους πρωταγωνιστικούς ρόλους είχαν αναλάβει οι Ελίζαμπεθ Μπέρκλεϊ, Τζίνα Γκέρσον και Κάιλ ΜακΛάχλαν.

 Η Νόμι Μαλόουν (Ελίζαμπεθ Μπέρκλεϊ), μια φιλόδοξη ερασιτέχνης χορεύτρια, ταξιδεύει στο Λας Βέγκας προκειμένου να ακολουθήσει το όνειρό της. Στην πρώτη της νύχτα εκεί πέφτει θύμα ληστείας και βρίσκει συμπαράσταση από μια άγνωστη γυναίκα με το όνομα Μόλι. Η Μόλι προτείνει στη Νόμι να συγκατοικήσουν κι εκείνη δέχεται. Με την πάροδο των ημερών κι ενώ οι δυο γυναίκες έχουν αναπτύξει φιλική σχέση, η Νόμι καταφέρνει να βρει δουλειά ως στριπτιζέζ σε νυχτερινό χώρο διασκέδασης. Δεν αρκείται όμως σε αυτό, καθώς καταφέρνει και εξασφαλίζει ακρόαση για ένα γυμνόστηθο, αισθησιακό χορευτικό πρόγραμμα σε δημοφιλές καζίνο/χώρο αναψυχής της πόλης. Προσλαμβάνεται αμέσως μα σύντομα ανακαλύπτει πως ο χώρος που εργάζεται βρίθει από ανθρώπους που θέλουν απλά να φροντίσουν τα συμφέροντα τους, δίχως να υπολογίζουν την ανθρώπινη αξιοπρέπεια. Παρ'όλα ταύτα η Νόμι έχει στόχο να γίνει η κεντρική χορεύτρια του μπαλέτου κι έτσι αποφασίζει να ακολουθήσει τις τακτικές των συναδέλφων της. Μετά το τέλος μιας παράστασης και καθώς η Νόμι εισέρχεται στα παρασκήνια, σπρώχνει τη κεντρική χορεύτρια απο της σκάλες, κάνοντας το να φανεί σαν ατύχημα. Η κεντρική χορεύτρια καταλήγει στο νοσοκομείο με σπασμένα κόκαλα κι έτσι η Νόμι αναλαμβάνει τη θέση της στο μπαλέτο. Μετά απο μια μικρή περίοδο επιτυχίας και δημοφιλούς καριέρας, η Νόμι αναγκάζεται να εγκαταλείψει το Λας Βέγκας, αφού αποκαλύπτεται πως έχει διαφορετικό ονοματεπώνυμο από αυτό που έχει δηλώσει και πως η ζωή της μέχρι τότε υπήρξε ταραχώδης. Με προϋπολογισμό 45 εκατομμυρίων δολαρίων και με εισπράξεις 37,702,961 δολαρίων σε παγκόσμιο επίπεδο, η ταινία θεωρήθηκε εισπρακτική αποτυχία. Στην ιστοσελίδα rottentomatoes.com 14% των κριτών έχουν γράψει θετική κριτική, ενώ στην επίσημη κριτική απο το cine.gr έχει λάβει τρία αστέρια απο συνολικά δέκα. Μέσω του θεσμού Χρυσά Βατόμουρα η ταινία απέσπασε επτά βραβεία μεταξύ αυτών χειρότερης ταινίας, χειρότερου σκηνοθέτη και χειρότερου σεναρίου. H ταινία Showgrils στο IMDB Η ταινία Showgirls Αρχειοθετήθηκε 2016-03-08 στο Wayback Machine. στο cine.gr
Φορταλέζα Εσπόρτε Κλούμπε

H Φορταλέζα Εσπόρτε Κλούμπε (Fortaleza Esporte Clube), γνωστή ως Φορταλέζα, είναι κυρίως ποδοσφαιρικός σύλλογος, αλλά δραστηριοποιείται και σε άλλα αθλήματα, όπως το ποδόσφαιρο σάλας, η χειροσφαίριση και η καλαθοσφαίριση. Εδρεύει στη Φορταλέζα, πρωτεύουσα της Πολιτείας της Σεαρά στη Βραζιλία. Ο σύλλογος ιδρύθηκε στις 18 Οκτωβρίου 1918 και αναδύθηκε από ένα παλαιότερο σύλλογο που ονομαζόταν Στέλλα (Stella) υπό την ονομασία Φορταλέζα Σπόρτινγκ Κλουμπ (Fortaleza Sporting Club).Η Φορταλέζα είναι μία από τις πιο παραδοσιακές ομάδες στη βορειοανατολική περιοχή της Βραζιλίας, παράλληλα με τις Μπαΐα, Βιτόρια, Σάντα Κρουζ, Σπορτ Ρεσίφε, Νάουτικο και Σεαρά, τη μεγαλύτερη ανταγωνίστρια της, με λιγότερη παράδοση στην πολιτεία και χωρίς εθνικό τίτλο. Τα χρώματα της ομάδας είναι κόκκινο, μπλε και λευκό.

 Καμπεονάτο Μπραζιλέιρο Σέριε Α Παίκτης με τα περισσότερα γκολ: Ρινάλντο (27 γκολ), 2005 και 2006 Παίκτης με τα περισσότερα γκολ σε ένα τουρνουά: Ρινάλντο (16 γκολ), το 2005 Συμπεριλαμβανομένων όλων των κατηγοριών Παίκτης με τα περισσότερα γκολ: Ρινάλντο (43 γκολ), 2004 (14), 2005 (16), 2006 (11) και 2008 (2) Κορυφαίοι σκόρερ σε εθνικές διοργανώσεις (κύπελλα και πρωταθλήματα) Μπεσέσε (7 γκολ), Τάσα Μπραζίλ 1960 Ρινάλντο (14 γκολ), Καμπεονάτο Μπραζιλέιρο Σέριε Β 2004 Καλύτερος δεξιός πλάγιος αμυντικός της Σέριε Α (Βραβείο Bola de Prata) Λούρο, 1974 Η μασκότ της ομάδας είναι το Λιοντάρι του Πίσι (Lion of Pici). Το κύριο στάδιο είναι το Αλσίντες Σάντος, χωρητικότητας 8.300 θεατών, αλλά η ομάδα αγωνίζεται επίσης στο Στάδιο Καστέλο, χωρητικότητας 67.037 θεατών και στο Στάδιο Πρεζιντέντε Βάργκας, χωρητικότητας 20.600 θεατών. Ποδόσφαιρο Καμπεονάτο Μπραζιλέιρο Σέριε Β: 12018Κόπα ντο Νορντέστε: 12019Copa Norte-Nordeste: 11970Καμπεονάτο Σεαρένσε: 461920, 1921, 1923, 1924, 1926, 1927, 1928, 1933, 1934, 1937, 1938, 1946, 1947, 1949, 1953, 1954, 1959, 1960, 1964, 1965, 1967, 1969, 1973, 1974 1982, 1983, 1985, 1987, 1991, 1992, 2000, 2001, 2003, 2004, 2005, 2007, 2008, 2009, 2015, 2016, 2019, 2020, 2021, 2022, 2023Torneio Início do Ceará: 121925, 1927, 1928, 1933, 1935, 1948, 1960, 1961, 1962, 1964, 1965, 1977Κόπα ντος Καμπεόες Σεαρένσες: 12016 Επίσημος ιστότοπος Online Κοινότητα Οπαδών Ιστότοπος με ειδήσεις σχετικά με τη Φορταλέζα
Χαλιφάτο

Με τον όρο χαλιφάτο (αραβικά: خلافة) εννοείται το πολιτικό-θρησκευτικό κράτος, ιστορική πλέον μορφή κεντρικής διακυβέρνησης του Ισλάμ, που διαμορφωνόταν από τη μουσουλμανική κοινότητα τη γη και τους διαφορετικούς λαούς που είχε υπό την κυριαρχία της η ισλαμική αυτοκρατορία, κατά τους αιώνες που ακολούθησαν τον θάνατο του προφήτη Μωάμεθ το 632. Το όνομα αντλείται από την αραβική λέξη χαλίφα (χαλίφης) που σημαίνει «υπηρέτης του θεού» ή «διάδοχος του Προφήτη του». Προτεραιότητες αυτής της κεντρικής διακυβέρνησης ήταν η επιβολή του νόμου (σαρία), η άμυνα και η επέκταση της επικράτειας του Ισλάμ, και η γενική επίβλεψη σε οικονομικά θέματα. Παρόλο που δεν ήταν πνευματικό λειτούργημα, ο θεσμός του χαλιφάτου ήταν εμποτισμένος με πολιτικό και θρησκευτικό συμβολισμό, ιδιαίτερα σε ό,τι αφορούσε στην ενότητα του μουσουλμανικού κόσμου.

 Ως πρώτος χαλίφης αναφέρεται ο Αμπού Μπακρ. Στη σειρά διαδοχής αναφέρονται οι Ουμάρ ιμπν αλ-Χαττάμπ, Ουθμάν ιμπν Αφφάν και Αλί, επίσης αποκαλούμενοι ρασιντούν. Μετά το θάνατο του Αλί κατά το 661, οι Σιίτες Μουσουλμάνοι αναγνώρισαν τους διαδόχους του Ιμάμ(ηδες) ως αληθινούς διαδόχους της εξουσίας του Προφήτη. Το υπόλοιπο Ισλάμ αναγνώρισε ως αληθινούς συνεχιστές τη δυναστεία των Ομεϋαδών, η οποία υπερκεράστηκε από τη δυναστεία των Αββασιδών περί το 750. Μετά την παρέλευση δύο αιώνων περίπου η δυναστεία των Αββασιδών περιήλθε σε τουρκικό έλεγχο. Η δυναστεία των Ομεϋαδών βρήκε τη συνέχειά της στην Ισπανία, με τη δημιουργία ενός ανεξάρτητου εμιράτου το 756. Με τη σειρά του οι ιμάμ(ηδες) των Ισμαηλιτών δημιούργησαν στη βόρεια Αφρική σιιτικό χαλιφάτο υπό τη δυναστεία των Φατιμιδών. Μετά την κατάληψη της Βαγδάτης από τους Μογγόλους, η κεντρική διοίκηση του ισλαμικού κόσμου πέρασε στους Μαμελούκους κυβερνήτες της Αιγύπτου και από εκεί στους σουλτάνους της Οθωμανικής αυτοκρατορίας, το 1517. Ο όρος καταργήθηκε το 1924, από τον Τούρκο ηγέτη Μουσταφά Κεμάλ. The theory of government in Islam, από το The Internet Islamic University The History of Al-Khilafah Ar-Rashidah (The Rightly Guided Caliphates) School Textbook, By Dr. 'Abdullah al-Ahsan, `Abdullah Ahsan The Crisis of the Early Caliphate By Richard Stephen Humphreys. Reunification of the Abbasid Caliphate By Clifford Edmund (TRN) Bosworth. Return of the Caliphate to Baghdad By Franz Rosenthal. The Caliphate, Its Rise, Decline, and Fall. From Original Sources By William Muir Pan-Islamism: Indian Muslims, the Ottomans and Britain (1877-1924) By Azmi Özcan Ottomanism, Pan-Islamism, and the Caliphate Discourse at the Turn of the 20th Century American University in Cairo Baghdad during the Abbasid Caliphate from Contemporary Arabic and Persian Sources By Guy Le Strange The Fall of the Caliphate of Cordoba: Berbers and Andalusis in conflict By Peter C. Scales Khilafat and Caliphate, By Mubasher Ahmad The abolition of the Caliphate, From The Economist Mar 8th 1924. Khilafat.com website The return of the caliphate The Guardian Islamists urge caliphate revival BBC
Α΄ κατηγορία ποδοσφαίρου ανδρών Κύπρου 1959-60

Η Α΄ κατηγορία ποδοσφαίρου ανδρών Κύπρου 1959-60 ήταν η 22η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε η Ανόρθωση για 4η φορά στην ιστορία της.

 Στο πρωτάθλημα της Α΄ κατηγορίας 1959-60 συμμετείχαν 11 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Δεν υποβιβάστηκε καμία ομάδα στη Β΄ κατηγορία. Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό. Σε σχέση με το πρωτάθλημα Α΄ κατηγορίας 1957-58, στο πρωτάθλημα της περιόδου 1959-60 συμμετείχε ο πρωταθλητής της Β΄ κατηγορίας 1957-58 Ορφέας Λευκωσίας. Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν. Η τελική βαθμολογία του πρωταθλήματος ήταν: Το σύστημα βαθμολόγησης που ίσχυε ήταν: Νίκη=2 βαθμοί, Ισοπαλία=1 βαθμός, Ήττα=0 βαθμοί Κανόνες βαθμολογίας: 1ος Βαθμοί, 2ος Αναλογία τερμάτων (Η αναλογία τερμάτων προέκυπτε από το γινόμενο γκολ κατά x 100 διαιρεμένου με τον αριθμό των γκολ υπέρ. Η ομάδα με το μικρότερο αποτέλεσμα είχε την καλύτερη αναλογία τερμάτων οπόταν καταλάμβανε υψηλότερη θέση στη βαθμολογία). Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος: De Dekker, Guy (6 Ιανουαρίου 2005). «Cyprus - List of Final Tables 1931-1998». RSSSF. Αρχειοθετήθηκε από το πρωτότυπο στις 5 Αυγούστου 2015. Ανακτήθηκε στις 5 Αυγούστου 2015. Γαβριηλίδης, Μιχάλης· Παπαμωυσέως, Στέλιος (2001). Ένας αιώνας Κυπριακό ποδόσφαιρο. Λευκωσία: Ο Συγγραφέας. σελ. 70. ISBN 9963-8720-1-8. Στυλιανού, Πάμπος· Γεωργίου, Νεόφυτος (1988). Νέα Σαλαμίνα, 40 χρόνια πρωτοπόρας αθλητικής πορείας. Κύπρος: Νέα Σαλαμίνα Αμμοχώστου. σελ. 134. Α΄ κατηγορία ποδοσφαίρου ανδρών Κύπρου
Σωτήριος Μουτούσης

Ο Σωτήριος Ν. Μουτούσης, (Νέος Ερινεός Αχαΐας 1894 - Νοέμβριος 1978), ήταν Έλληνας στρατιωτικός από την Αχαΐα, ο οποίος διετέλεσε και υπουργός Συγκοινωνιών και υπουργός Εμπορικής Ναυτιλίας της Ελλάδος και συνεργάτης των Ναζί κατά τη Γερμανική Κατοχή της Ελλάδας.

 Ο Μουτούσης γεννήθηκε τον Μάρτιο του 1894 στην Αχαία από Πατρινούς γονείς. Πολέμησε στους Βαλκανικούς Πολέμους, στον Α’ Παγκόσμιο Πόλεμο και στη Μ. Ασία, όπου και διακρίθηκε ιδιαίτερα. Το 1940 ήταν αρχηγός Πυροβολικού του Γ’ Σώματος Στρατού. Το Νοέμβριο του 1940 του ανατέθηκε η διοίκηση της ΧΙΙΙ Μεραρχίας Πεζικού, στην οποία λόγω της ανεπάρκειας της προηγουμένης διοίκησης είχαν εμφανιστεί σημεία πανικού. Αποστρατεύτηκε το 1949 με τον βαθμό του αντιστράτηγουΉταν υπουργός Σιδηροδρόμων και Αυτοκινήτων και προσωρινά υπουργός Συγκοινωνίας στην κατοχική, δοσιλογική κυβέρνηση Τσολάκογλου το 1941. Επίσης ήταν υπουργός Συγκοινωνίας και, προσωρινά, Εμπορικής Ναυτιλίας στην κυβέρνηση Λογοθετόπουλου το 1942. Μετά την Aπελευθέρωση, το 1945 καταδικάστηκε σε 11 χρόνια φυλάκιση. Το 1950 του δόθηκε χάρη και αποφυλακίστηκε.Κηδεύτηκε στο Πρώτο Νεκροταφείο Αθηνών στις 21 Νοεμβρίου 1978.
Αεροδρόμιο Στεφανοβικείου

Το Αεροδρόμιο Στεφανοβικείου (συντομογραφία ICAO: LGSV) είναι στρατιωτικό αεροδρόμιο που βρίσκεται πλησίον του χωριού Στεφανοβίκειο, του νομού Μαγνησίας. Απέχει 20 χιλιόμετρα από τη πόλη του Βόλου.

 Το αεροδρόμιο βρίσκεται σε υψόμετρο 45 μέτρων (146 πόδια) από τη στάθμη της θάλασσας. Διαθέτει διάδρομο σε διεύθυνση 06/24 διαστάσεων 1.303x30 μέτρα (4.275x98 πόδια). Ο διάδρομος είναι φωτισμένος και ασφαλτοστρωμένος. Επίσης, διαθέτει αεροβοήθημα τύπου VOR. Χρησιμοποιείται απόκλειστικά από την Πολεμική Αεροπορία και τις Ένοπλες Δυνάμεις γενικότερα.